AIŠKINAMASIS RAŠTAS

Dėl likviduojamos įstaigos turto panaudos sutarties nutraukimo

1. **Parengto tarybos sprendimo projekto tikslai ir uždaviniai**

2002 m. birželio 10 d. turto panaudos sutartimi Nr. 06-2002 VšĮ Giedraičių ambulatorijai perduota 297,73 kv. m šiuo metu Molėtų rajono savivaldybės administracijos patikėjimo teise valdomų patalpų, esančių Molėtų r. sav., Giedraičių sen., Vilniaus g. 32-1. Molėtų rajono savivaldybės tarybos 2017 m. kovo 30 d. sprendimu Nr. B1-54 „Dėl viešosios įstaigos Giedraičių ambulatorijos likvidavimo“ nuo 2017 m. gegužės 2 d. nutraukta VšĮ Giedraičių ambulatorijos (toliau – įstaiga) veikla. Šį įstaiga turi būti likviduota iki 2017 m. spalio 2 d. Paskirta likvidavimo komisija įpareigota atlikti likvidavimą teisės aktų nustatyta tvarka ir perimti turtą.

Atsižvelgus į 2017 m. kovo 30 d. sprendimą Nr. B1-54, parengtas sprendimo projektas dėl likviduojamos įstaigos panaudos sutarties nutraukimo ir turto perėmimo.

Parengto sprendimo projekto tikslas – nutraukti 2002 m. birželio 10 d. turto panaudos sutartį Nr. 06-2002.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 19 punktas;

Molėtų rajono savivaldybės tarybos 2017 m. kovo 30 d. sprendimas Nr. B1-54 „Dėl viešosios įstaigos Giedraičių ambulatorijos likvidavimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus sprendžiama, kaip racionaliai panaudoti savivaldybės turtą.

Neigiamų pasekmių nenumatoma.

**4. Priemonės sprendimui įgyvendinti**

Bus nutraukta panaudos sutartis ir pasirašytas turto perdavimo ir priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.